EkBass/fiwiki-20250220-pages-articles huggingface dataset:
Hanna Leivonniemi

Hanna Leivonniemi on suomalainen tv- ja elokuvakäsikirjoittaja sekä toimittaja. Hän on käsikirjoittanut pääasiassa draamaa. Leivonniemi on ollut pääkäsikirjoittajana Kotka 10 -tv-sarjassa sekä Syke-sairaalasarjassa. Hän on opiskellut Tampereen yliopistossa toimittajaksi ja Helsingin yliopistossa kotimaista kirjallisuutta ja suomen kieltä. Leivonniemi on opettanut käsikirjoittamista Turun Taideakatemiassa ja journalismia Haaga-Helia- ammattikorkeakoulussa. Hän on kotoisin Porista. == Käsikirjoittaja== * Levoton Tuhkimo -elokuva Dingo-yhtyeestä * Kotka 10 tv-sarja, pääkäsikirjoittaja, konseptin luoja yhdessä Olli Tolan kanssa * Syke tv-sarja, pääkäsikirjoittaja kaudet 7–11, käsikirjoittaja kaudet 5–6 * Uusi Päivä -tv-sarja * Salatut Elämät tv-sarja == Lähteet == * Elokuvan hetki - Levoton Tuhkimo, Yle Areena Tekijät kertovat elokuvan taustoista ja tekemisestä https://areena.yle.fi/1-67023904 * Neumannin paidan pyykkinarulta vohkineesta fanista kasvoi Dingo-elokuvan käsikirjoittaja https://www.hs.fi/kulttuuri/art-2000009723857.html * Dingo-elokuvan käsikirjoittaja hiipii salaa lapsena Neumannin ullakolle. https://www.iltalehti.fi/viihdeuutiset/a/1da0051d-6a94-408b-a4ab-ec4881e408bf * Uuden suomalaissarjan alku on niin järkyttävä, että katsoja purskahtaa itkuun. https://www.is.fi/tv-ja-elokuvat/art-2000009639350.html * Kotka 10 / making of Tekijät kertovat Kotka 10 -tv-sarjan tekemisestä. https://www.youtube.com/watch?v=xZgq6AB8adk == Aiheesta muualla == * https://www.scripted-oy.fi/ * Suomen näytelmäkirjailijat ja käsikirjoittajat: https://sunklo.fi/user/hanna-leivonniemi/ * International movie database: https://www.imdb.com/name/nm3138901/?ref_=nv_sr_srsg_0_tt_2_nm_6_in_0_q_hanna%2520leivon Luokka:Suomalaiset televisiokäsikirjoittajat Luokka:Suomalaiset elokuvakäsikirjoittajat Luokka:Elävät henkilöt Luokka:Syntymävuosi puuttuu
Jeanne Gang

Jeanne Gang (s. 19. maaliskuuta 1964 Belvidere, Illinois, Yhdysvallat) on yhdysvaltalainen arkkitehti. Hänet tunnetaan työstään vihreän arkkitehtuurin kehittämiseksi ja on käyttänyt työssään erilaisia kestäviä tekniikoita, kuten kierrätysmateriaaleja. Gangin uran merkittävin työ on ollut 82-kerroksinen Aqua Chicagossa. Se oli valmistuessaan korkeimpia naisen suunnittelemia rakennuksia. == Tausta == Gang syntyi ja kasvoi pienessä Belvideren kylässä Illinois’n osavaltiossa. Hänen isänsä oli menestynyt insinööri. Jeanne valmistui Illinoisin yliopistosta, Urbana-Champaignista arkkitehtuurin kandidaatiksi vuonna 1986. Muutaman vuoden kuluttua hän opiskeli ETH Zürichissä Sveitsissä kaupunkisuunnittelua. Hän valmistui vuonna 1993 arkkitehtuurin maisteriksi Harvardin yliopistosta ja työskenteli seuraavat pari vuotta alankomaalaisarkkitehti Rem Koolhaasin arkkitehtitoimistossa Office for Metropolitan Architecturessa. Hän perusti oman arkkitehtitoimistonsa Studio Gangin vuonna 1997. == Ura == Gang nimitettiin Chicagossa sijaitsevan Aquan pääarkkitehdiksi vuonna 2004. Rakennuksen katolla oli sen valmistumisen aikoihin yksi Chicagon suurimmista viherkatoista. Siitä tuli nopeasti Studio Gangin merkittävin projekti, mutta myös useita muita projekteja oli kehitteillä pääasiassa Chicagon alueella. Näihin lukeutuvat muun muassa eräs silta sekä näyttely- ja koulutusrakennukset. Gang palkittiin vuonna 2009 Emporis Skyscraper Award -palkinnolla vuoden parhaasta uudesta pilvenpiirtäjästä. Gang sai merkittävästi kysyntää 2010-luvulla. Se suunnitteli Chicagoon muun muassa puistoksi tarkoitetun Northerly Island -niemen ja useita asuinkäyttöön tarkoitettuja tornitaloja Chicagon yliopiston lähelle. Gang on suunnitellut 2020-luvulla useita pilvenpiirtäjiä muun muassa San Fransiscoon, Honoluluun ja Brooklyniin. Hän oli osana kahden museon, Arkansas Museum of Fine Artsin ja American Museum of Natural Historyn laajennusprojekteja vuonna 2023. == Kuuluisia töitä == Tiedosto:Aqua (Building) cropped.jpg|Aqua, Chicago Tiedosto:M 4108712 nw 16 060 20210908 - Northerly Island Crop.tif|Northerly Island, Chicago Tiedosto:St. Regis Chicago.jpg|St. Regis Chicago, Chicago Tiedosto:MiraSFBuilding2021.jpg|MIRA, San Fransisco == Lähteet == == Aiheesta muualla == Luokka:Yhdysvaltalaiset arkkitehdit Luokka:Vuonna 1964 syntyneet Luokka:Elävät henkilöt
Ismo – Maailman hauskin ulkopuolinen

Ismo – Maailman hauskin ulkopuolinen on suomalainen dokumenttielokuva stand up -koomikko Ismo Leikolasta. Elokuva tuli ensi-iltaan marraskuussa 2024. Elokuva käy läpi Leikolan elämää ja uraa lapsuudesta Yhdysvaltain vuosiin asti. Elokuva kertoo, miten Leikolasta tuli Suomen menestynein stand up -esiintyjä ja ympäri maailmaa saleja loppuunmyyvä supertähti. Elokuvan ovat ohjanneet Saku Pollari ja Ilkka Hynninen ja käsikirjoittaneet Riku Suokas, Johanna Tohni ja Ismo Leikola. Elokuvan on tuottanut ICS Nordic ja sen levittää ja markkinoi elokuvateattereihin SF Studios. Ismo – Maailman hauskin ulkopuolinen nousi marraskuun lopulla elokuvateattereissa vuoden 2024 katsotuimmaksi kotimaiseksi dokumenttielokuvaksi yli 15 000 katsojalla. == Lähteet == ==Aiheesta muualla== * Ismo – Maailman hauskin ulkopuolinen -elokuvan traileri Youtubessa. Luokka:Vuoden 2024 suomalaiset elokuvat Luokka:Suomalaiset dokumenttielokuvat
Arsenatso III

Arsenatso III (C22H18As2S2N4O14) on arsoni- ja sulfonihappoihin sekä atsoväreihin kuuluva aromaattinen orgaaninen yhdiste. Yhdistettä käytetään analyyttisen kemien reagenssina määritettäessä useiden metalli-ionien pitoisuuksia. == Ominaisuudet, valmistus ja käyttö == Huoneenlämpötilassa arsenatso III on violetinpunaista tai vihreää kiteistä ainetta. Yhdiste liukenee veteen, emäksiin ja lisäksi etanoliin. Happamissa oloissa liuokset ovat punaisia, ja muuttuvat pH:n noustessa violeteiksi. Arsenatso III muodostaa kelaatteja muun muassa maa-alkalimetallien, harvinaisten maametallien, zirkoniumin, uraanin, toriumin ja plutoniumin kanssa. Kelaateissa metallit koordinoutuvat arsonihappo- ja fenoliryhmien happiatomeihin ja diatsoryhmien typpiatomeihin.David L. Clark, Franz J. Freibert & Gordon D. Jarvinen: "Plutonium and Plutonium Compounds", teoksessa Kirk-Othmer Encyclopedia of Chemical Technology, John Wiley & Sons, New York, 2017.G. O. Doak, G. Gilbert Long & Leon D. Freedman: "Arsenic Compounds", teoksessa Ullmann's Encyclopedia of Industrial Chemistry, John Wiley & Sons, New York, 2014. Arsenatso III:a valmistetaan arsaniilihapon diatsoniumsuolan ja kromotrooppihapon atsokytkentäreaktiolla kalsiumkloridin läsnä ollessa.Yhdistettä käytetään myös natriumsuolana. Arsenatso III:a käytetään muun muassa elimistön kalsiumpitoisuuden määrittämiseen. Muita aineen avulla määritettäviä metalli-ioneja ovat esimerkiksi harvinaiset maametallit, uraani, torium, zirkonium, kadmium ja sinkki. Määritys voidaan tehdä kompleksometrisesti tai spektrofotometrisesti.Ram W. Sabnis, Erwin Ross, Jutta Köthe, Renate Naumann, Wolfgang Fischer, Wilhelm-Dietrich Mayer, Gerhard Wieland, Ernest J. Newman & Charles M. Wilson: "Indicator Reagents", teoksessa Ullmann's Encyclopedia of Industrial Chemistry, John Wiley & Sons, New York, 2009. == Lähteet == Luokka:Arseeniyhdisteet Luokka:Atsovärit Luokka:Indikaattorit Luokka:Sulfonihapot
El Chavo del Ocho

El Chavo del Ocho on televisioyhtiö Televisan esittämä meksikolainen televisiosarja. Sen päärooleissa ovat Roberto Gómez Bolaños. == Aiheesta muualla == * IMDB Luokka:Meksikolaiset televisiosarjat Luokka:Televisa Luokka:1970-luvun televisiosarjat Luokka:1980-luvun televisiosarjat Luokka:Komediasarjat
Tristan (nimi)

Tristan on alkujaan englantilainen ja ranskalainen miehen etunimi. Nimi on todennäköisesti muunnos kelttiläisestä nimestä Drustan, joka on diminutiivimuoto kovaa ääntä ja levottomuuksia merkitsevästä nimestä Drust. Nykyisessä muodossaan nimi Tristan esiintyi ensimmäisen kerran Ranskassa 1100-luvulla, ja sen muotoutumiseen vaikutti mahdollisesti myös ranskan kielen surullista tarkoittava sana triste. Laajalti tunnetuksi nimen on tehnyt keskiaikainen taru Tristanista ja Isoldesta. Myöhemmin Tristan mainitaan myös yhtenä kuningas Arthurin tarinoihin liittyvistä pyöreän pöydän ritareista. Nykyään nimi Tristan on jonkin verran käytössä Suomessa. Lokakuuhun 2024 mennessä se oli annettu noin 480 henkilölle, jotka melkein kaikki ovat syntyneet vuoden 1970 jälkeen. Vuodesta 2025 lähtien Tristanin nimipäivä on suomenruotsalaisen kalenterin mukaan 31. lokakuuta. Nimi sijoitettiin tälle päivälle, joka ennestäänkin on ollut Arturin nimipäivä, koska tarujen Tristan oli yksi kuningas Arthurin palvelijoista. == Tunnettuja Tristan-nimisiä == * Tristan Bernard, oik. Paul Bernard (1866–1947), ranskalainen kirjailija * Tristan Bowen (s. 1991), yhdysvaltalainen jalkapalloilija * Tristan Corbière (1845–1875), ranskalainen runoilija * Tristan Dugerdil (s. 1993), ranskalainen alamäkiluistelija * Tristan Gale (s. 1980), yhdysvaltalainen kelkkailija * Tristan Gommendy (s. 1980), ranskalainen moottoriurheilija * Tristan Jarry (s. 1995), kanadalainen jääkiekkoilija * Tristan Jeskanen (s. 1996), yhdysvaltalais-suomalainen kelkkailija * Tristan Jones (s. 1984), australialainen sarjakuvantekijä * Tristan Keuris (1946–1996), alankomaalainen säveltäjä * Tristan Lahaye (s. 1983), ranskalainen säveltäjä * Tristan Lamasine (s. 1993), ranskalainen tennispelaaja * Tristan Luneau (s. 2004), kanadalainen jääkiekkoilija * Tristan Murail (.s 1974), ranskalainen säveltäjä * Tristan Scherwey (s. 1991), sveitsiläinen jääkiekkoilija * Tristan Thompson (s. 1991), kanadalainen koripalloilija * Tristan Tzara (1896–1963), ranskalainen kirjailija * Tristan Wilds (s. 1989), yhdysvaltalainen näyttelijä. == Lähteet == Luokka:Etunimet
General Association of General Baptists

General Association of General Baptists () on yhdysvaltalainen baptistiliike, joka edustaa arminiolaisen baptismin periaatteita ja 1800-luvun keskiläntisiä perinteitä. Liikkeen nimitys ”yleinen” juontaa juurensa näkemykseen, jonka mukaan Kristus kuoli tehdäkseen pelastuksen mahdolliseksi kaikille, jotka tekevät vapaan tahdon valinnan sen vastaanottamisesta. Liike perustettiin vuonna 1823, kun Benoni Stinson (1789–1869) järjesti Liberty Churchin Indiana eteläosassa. Stinson kyseenalaisti erityisesti Indianassa, Illinoisissa ja Kentuckyssa vallinnutta kalvinismia. Vuonna 1870 perustettiin järjestö General Association of General Baptists, joka kokosi yhteen General Baptist -seurakunnat yhteistyöhön. == Lähteet == == Aiheesta muualla == * Kirkkokunnan verkkosivusto Luokka:Baptismi Yhdysvalloissa
General Association of Regular Baptist Churches

General Association of Regular Baptist Churches (lyh. GARBC) on yhdysvaltalainen baptistikirkkojen järjestö, joka toimii erityisesti evankelioimisen, kristillisen lähetystyön ja kristillisen fundamentalismin piirissä kirkollisen tapahtuvaan kirkolliseen yhteistyöhön. Liike sai alkunsa 1920-luvulla Pohjoisen baptistikonvention piirissä tapahtuneesta konservatiivisesta liikehdinnästä, kun kirkon tunnustus kääntyi kohti liberaalia modernismia. Konservatiivit perustivat enismmäisenä baptististisen raamattuliiton vuonna 1923, joka lakkautettiin kun GARBC aloitti toimintansa vuonna 1932. GARBC:n perustajia olivat 22 baptistikirkkoa. Nimitys ”tavalliset baptistit” heijastaa baptistien keskuudessa esiintynyttä huolta baptistisen opin säilymisestä kirkon erimielisyyksien keskellä. GARBC:n jäsenkirkot edustavat konservatiivista teologista tulkintaa kristinuskosta. Jäsenkirkot eivät osallistu yhteistyöhön liberaalien kirkkokuntien kanssa. Vuonna 2005 järjestöön kuului yli 130 000 jäsentä ja lähes 1 400 seurakuntaa. Kirkon päätoimipaikka sijaitsee Illinoisin Schaumburgissa. == Lähteet == == Aiheesta muualla == * Kirkkokunnan verkkosivusto * Kirkkokunnan Facebook-sivusto * Kirkkokunnan X-sivusto * Kirkkokunnan YouTube-sivusto Luokka:Baptismi Yhdysvalloissa Luokka:Kristillinen fundamentalismi Luokka:Kristinusko Illinois’ssa
Riippumattomat baptistit

Riippumattomat baptistit () on käsite, joka annetaan erilaisille baptistisille ryhmille ja seurakunnille, jotka ovat hylänneet kirkkokuntien hierarkian, edistävät paikallisen seurakunnan autonomiaa, ovat teologialtaan yleensä fundamentalistisia ja liittyvät toisiinsa ensisijaisesti erilaisten yhteisöjen välillä, jotka perustuvat yleensä samanhenkisten pastoreiden osallisuuteen. Riippumattomien baptistikirkkojen suurin vahvuus on erityisesti eteläisissä ja keskilännen osavaltioissa Yhdysvalloissa. Jotkut riippumattomat baptistit ovat yhteydessä myös seurakuntaistutuksiin sekä ensimmäisiin 1940-luvun megakirkkoihin. Toiset riippumattomat seurakunnat ovat aloittaneet jonkun kirkkokunnan jäsenenä, mutta ovat sittemmin eronneet näistä organisaatioista opillisten kysymysten, kirkollisen kurinpidon tai kirkkokunnan organisaation, erityisesti epäraamatullisena pidetyn lähetysneuvoston vuoksi. Toiset taas ovat alusta pitäen itsenäisiä, pastorivetoisia seurakuntia, joista on tullut kirkkojen kannalta keskeisiä henkilöitä. == Lähteet == Luokka:Baptismi Luokka:Baptismi Yhdysvalloissa
Lott Carey Baptist Foreign Mission Convention

Lott Carey Baptist Foreign Mission Convention (lyh. Lott Carey) on yhdysvaltalainen, vuonna 1897 perustettum afroamerikkalaisten baptistien kirkkokunta. Baptistikonventti perustettiin aluksi nimellä Lott Carey Baptist Foreign Mission Society ja konventiksi vuonna 1903. Järjestön tarkoituksena oli alun perin mahdollistaa afroamerikkalaisten kristillinen todistus Afrikassa, varmistaa lähetystyön taloudelliset resurssit sekä sitoutua rotujen väliseen kumppanuuteen. Järjestön perustajat nimesivät järjestön pastori Lott Careyn kunniaksi. Järjestö on nykyisin maailman johtava afroamerikkalaista perintöä edustava lähetysjärjestö. == Lähteet == Luokka:Baptismi Yhdysvalloissa Luokka:Lähetystyö
Arete (jumalatar)

Arete (, ”Hyve”) oli kreikkalaisessa mytologiassa hyveen jumalatar ja henkilöitymä. Ksenofonin teoksessa Muistelmia Arete ('hyve') ja Kakia ('pahe') saapuivat Herakleen luo tarjoten valintaa urhean tai yltäkylläisen elämän väliltä.Ksenofon: Memorabilia ('Muistelmia') 2.1.21 (engl. käännös ). == Lähteet == Luokka:Antiikin Kreikan jumalattaret
Arete

Arete (, ”hyve”, tai ) voi viitata seuraaviin: * aretē, antiikin kreikkalaisen filosofian käsite * Arete, hyveen henkilöitymä kreikkalaisessa mytologiassa * Arete, faiaakien kuningatar kreikkalaisessa mytologiassa * Arete Kyreneläinen (300-luku eaa.), kyreneläiseen koulukuntaan kuulunut filosofi * 197 Arete, pikkuplaneetta == Lähteet ==
29\. sotasairaala

29\. sotasairaala (29.SotaS) toimi Seinäjoella talvi- ja jatkosodan aikana. A-osastot ja sairaalat oli tarkoitettu kirurgisille potilaille, joiden hoitoon tarvittiin leikkaussalia, röntgeniä ja laboratoriota. B-osastoilla hoidettiin lievemmin haavoittuneita ja järjestettiin kirurgisten potilaiden kuntoutus. Lisäksi siellä hoidettiin sisätautien potilaita ja tartuntatauteja sairastavia. == Talvisota == Talvisodan aikana 29. sotasairaala toimi psyykkisesti sairastuneiden sotilaiden hoitopaikkana. Sotasairaalassa hoidettiin myös esimerkiksi raajoihin haavoittuneita ja paleltumia saaneita sotilaita. Suomen Punainen Risti oli perustanut 1920-luvun lopulla sairaanhoitajareservin, johon liittyminen oli vapaaehtoista. Reserviin kuului koulutuksen saaneita sairaanhoitajia. Sodan aikana he työskentelivät esimerkiksi sotasairaaloissa. Sotasairaalassa työskenteli myös lottia, jotka olivat käyneet lääkintälottakurssin. Sairasjunat toivat haavoittuneita sotilaita rintamalta. Junan saavuttua tehtiin töitä yhtäjaksoisesti kunnes vimeinenkin haavoittunut oli pesty ja saatu omaan vuoteseen. == Jatkosota == Kesäkussa 1941 liikekannallepanon yhteydessä Törnävän sairaalaan perustettiin 29. sotasairaalan 112 potilaspaikkaa psykiatrisille potilaille. Potilaspaikkojen määrä oli liian pieni ja toimintaa laajennettiin siviilipotilaiden hoitoon varattuihin tiloihin, joka aiheutti tilan ahtautta. Jatkosodan aikana 29. Sotasairaalan jaossairaaloita olivat (31.7.1942 asti): Jaossairaala Sijainti Kuva Sairaansijat Piirimielisairaala, Seinäjoki * 112 psykiatrian sairaansijaa 29\. sotasairaalan toiminta määrättiin 24. heinäkuuta 1942 päämajan lääkintäosaston antamalla määräyksellä lopetettavaksi. 29\. sotasairaalan väliaikainen lopettaminen peruutettiin 21.marraskuuta 1942 annetulla uudella määräyksellä ja samalla määrättiin perustettavaksi seuraavat jaossairaalat. Muut sairaansijat jäivät muiden potilaiden käyttöön: Jatkosodan aikana 29. Sotasairaalan jaossairaaloita olivat (23.11.1942 alkaen): Jaossairaala Sijainti Kuva Sairaansijat I Lääninsairaala, Seinäjoki * 100 A-kirurgista sairaansijaa II Törnävän kartano, Seinäjoki * 100 sisätautista sairaansijaa III Marttilan kansakoulu, Seinäjoki * 200 B-kirurgista sairaansijaa * esikunta IV Piirimielisairaala, Seinäjoki * 150 iho- ja veneeristä sairaansijaa Päällikkölääkärinä toimi lääkintäeverstiluutnantti M.I Kantele. Talouspäällikkönä toimi pankinjohtaja, vääpeli Yrjö Tamminen. Ylihoitajana toimivat Annikki Varesmaa, Doris Jalo ja Siiri Kilpiä. Lääkäreiden lisäksi sairaalassa työskenteli myös pappeja sekä sairaala- apteekin toiminnasta vastasi apteekkari. Jatkosodan aikana Suomen Punainen Risti perusti apusisarjärjestön, jonka jäsenet työskentelivät sairaanhoitajien apuna. == Lähteet == Luokka:Talvisota Luokka:Jatkosota Luokka:Seinäjoen rakennukset ja rakennelmat Luokka:Seinäjoen sairaalat
Saku Pollari

Saku Pollari (s. 11. maaliskuuta 1977 Nokia) on suomalainen dokumenttiohjaaja, kuvaaja ja leikkaaja. Hän on ohjannut muun muassa dokumenttielokuvat Ismo – Maailman hauskin ulkopuolinen (2024), Eput (2016), Sielunpelastajat (2010) ja Kansalainen Jussila (2006). Pollari on opiskellut audiovisuaalista tuotantoa Outokummun ammattikoulussa. == Lähteet == Luokka:Suomalaiset dokumenttiohjaajat Luokka:Suomalaiset elokuvaajat Luokka:Suomalaiset elokuvaleikkaajat Luokka:Vuonna 1977 syntyneet Luokka:Elävät henkilöt
Sospel

Sospel on kunta Kaakkois-Ranskassa Alpes-Maritimesin departementissa Provence- Alpes-Côte d’Azurin alueella. Se sijaitsee Bévérajoen varrella, noin 41 kilometriä Nizzan kaupungista koilliseen. pienoiskuva|vasen|Saint-Michelin katedraali Bévérajoen ylittävä puukantinen silta mainitaan ensimmäisen kerran kirjallisena vuonna 1217. Vuonna 1522 rakennettiin nykyinen kivisilta, jossa on kaksi holvikaarta sekä niiden välissä oleva torni. Tornissa kerättiin joen ylittäviltä kulkumaksu. Siltaa pitkin kuljetettiin muulien vetämillä vaunuilla suolaa ja muita tavaroita Nizzan ja Piemonten välillä. Saksalaiset tuhosivat tornin vuonna 1945, mutta se rakennettiin uudelleen vuonna 1952. Kunnan keskustassa oleva Saint-Michelin katedraali on rakennettu vuosina 1641-1762. Vanhasta 1200-luvun kirkosta on jäljellä vain kellotorni. Tyyliltään kirkko edustaa barokkia. ==Lähteet== ==Aiheesta muualla== Luokka:Alpes-Maritimesin kunnat
Trade Air

Trade Air on kroatialainen vuonna 1994 perustettu lentoyhtiö. Suomessa Trade Air on operoinut lentoja ainakin Helsinki-Vantaan lentoasemalta Kosovon Pristinaan. == Lähteet == Luokka:Kroatialaiset lentoyhtiöt
National Missionary Baptist Convention of America

National Missionary Baptist Convention of America (lyh. NMBCA) on pääosin afroamerikkalainen baptistinen kirkkokunta, joka perustettiin vuonna 1988 National Baptist Convention of Americassa syntyneiden erimielisyyksien seurauksena, jotka koskivat kirkkokunnan kustantamon toimintaa. NMBC:n perustajat kannattivat National Baptist Publishing Hosuen autonomiaa ja itsenäistä johtokuntaa. Kirkkokunnan perustava kokous pidettiin marraskuussa 1988. Kirkkokunnan kustantamo tunnetaan nykyisin nimellä R. H. Boyd Publishing Company. == Kannatusalueet == NMBCA:n suhteellisesti vahvimpia kannatusalueita osavaltioittain ovat Mississippi, Arkansas, Tennessee, Alabama ja Indiana. Yksittäisistä kaupungeista vahvimpia ovat Columbus, Magnolia, West Point, Hope ja Greenville. == Lähteet == == Aiheesta muualla == * Kirkkokunnan verkkosivusto Luokka:Baptismi Yhdysvalloissa Luokka:Kristinusko Texasissa
Seitsemän mahdollisuutta

Seitsemän mahdollisuutta (Seven Chances, suomeksi myös Busterin miljoonat) on Buster Keatonin ohjaama yhdysvaltalainen mykkä komediaelokuva vuodelta 1925. Keaton näyttelee myös päärooliin. Elokuva perustuu Roi Cooper Megruen näytelmään Seven Chances vuodelta 1916.Seven Chances (1925) AFI Catalog of Feature Films. Viitattu 31.10.2024. Elokuvatuottaja Joseph M. Schenck hankki näytelmän kuvausoikeudet Megruelta ja näyttämöversion tuottaneelta David Belascolta.Seitsemän mahdollisuutta Mykkäelokuvat.com. Viitattu 31.10.2024. Keaton inhosi näytelmää, mutta Clyde Bruckman, Jean Havez ja Joseph Mitchell laativat sen pohjalta toimivana pidetyn käsikirjoituksen. Ohjaajaksi palkattiin aluksi Jack McDermott, joka kuitenkin erosi vain kahden viikon jälkeen todeten, ettei tuotantoa luotsannut Keaton tarvinnut hänen apuaan. Tämän jälkeen Keaton ohjasikin elokuvan itse. Elokuva kuvattiin Hollywoodissa syksyn 1924 aikana. Käsikirjoittajista Havez kuoli ennen elokuvan ensi-iltaa, ja useita elokuvia yhdessä Keatonin kanssa tehnyt käsikirjoittajaryhmä hajosi tämän jälkeen. Keaton piti Seitsemää mahdollisuutta epäonnistuneena eikä myöhemmin halunnut olla tekemisissä sen kanssa. Osin Megruen näytelmän ja osin Seitsemän mahdollisuuden käsikirjoituksen pohjalta on tehty vuonna 1999 elokuva Poikamies pulassa. ==Juoni== Konkurssin partaalla oleva ujo poikamies Jimmie Shannon (Buster Keaton) saa kuulla olevansa oikeutettu miljoonaperintöön, mikäli hän on naimisissa 27-vuotispäivänään (sattumoisin samana päivänä) kello 7:ään mennessä illalla. Jimmien rakastettu Mary torjuu hänen kosintansa luullessaan Jimmien olevan kiinnostunut vain perintörahoista, joten Jimmie alkaa epätoivoisesti etsiä uutta morsianta apunaan liikekumppaninsa sekä perinnöstä ilmoittanut lakimies. Mary tajuaa pian olleensa väärässä, mutta ei saa yhteyttä Jimmieen, joka sillä välin kosii huonolla menestyksellä jokaista vastaantulevaa naista. Sanomalehti-ilmoitus houkuttelee lopulta kirkkoon sadoittain naisia, mutta juuri silloin Jimmie saa Maryn viestin. Lopulta Jimmie joutuu pakenemaan suurta morsiuspukuisten naisten laumaa erilaisten esteiden yli ehtiäkseen takaisin Maryn luo juuri ennen aikarajan umpeutumista. Elokuvan kuuluisimmassa kohtauksessa Keaton väistelee pakonsa yhteydessä mäenrinnettä alas vieriviä kivenmurikoita. Tämän piti alkuaan olla vain ohimenevä kohtaus, mutta yleisön naurettua sille eräässä koenäytöksessä siitä kehiteltiin elokuvan huipentuma. == Näyttelijät == ==Lähteet== ==Aiheesta muualla== Luokka:Vuoden 1925 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset mustavalkoelokuvat Luokka:Buster Keatonin ohjaamat elokuvat Luokka:Yhdysvaltalaiset mykkäelokuvat Luokka:Yhdysvaltalaiset näytelmiin perustuvat elokuvat
Strandin kirkko (Nord-Aurdal)

Strandin kirkko () on Nord-Aurdalin kunnassa Norjassa sijaitseva puinen ristikirkko vuodelta 1735. ==Lähteet== ==Aiheesta muualla== Luokka:Norjan puukirkot Luokka:Nord-Aurdal
Skrautvålin kirkko

Skrautvålin kirkko () on Nord-Aurdalin kunnassa Norjassa sijaitseva puinen ristikirkko vuodelta 1785. ==Lähteet== ==Aiheesta muualla== Luokka:Norjan puukirkot Luokka:Nord-Aurdal
Tisleidalenin kirkko

Tisleidalenin kirkko () on Nord-Aurdalin kunnassa Norjassa sijaitseva puinen pitkäkirkko vuodelta 1958. ==Lähteet== ==Aiheesta muualla== Luokka:Norjan puukirkot Luokka:Nord-Aurdal
Cornelis Schuyt

Cornelis Schuyt (1557 – 9. kesäkuuta 1616) oli alankomaalainen säveltäjä ja urkuri.Keith Johnson, Cornelis Schuyt AllMusic, viitattu 31.10.2024 Schuyt opiskeli urkujensoittoa isänsä johdolla ja seurasi tätä Leidenissa Pieterskerkin urkurina. Hän sai arvostusta myös sävellyksillään, joihin hän yhdisti italialaisia vaikutteita kolmen tai neljän Italiassa vietetyn vuoden jälkeen. Schuytin sävellystuotantoon kuuluu muun muassa motetteja, madrigaaleja sekä kappaleita uruille ja luutulle. Eteläisessä Amsterdamissa sijaitsee Cornelis Schuytstraat -niminen tie.Cornelis Schuytstraat I Amsterdam, viitattu 31.10.2024 == Lähteet == == Aiheesta muualla == * IMSLP: nuotteja Luokka:Alankomaalaiset säveltäjät Luokka:Alankomaalaiset urkurit Luokka:Renessanssisäveltäjät Luokka:Vuonna 1557 syntyneet Luokka:Vuonna 1616 kuolleet
Tingnesin kirkko

Tingnesin kirkko () on Nord-Aurdalin kunnassa Norjassa sijaitseva puukirkko vuodelta 1972. ==Lähteet== ==Aiheesta muualla== Luokka:Norjan puukirkot Luokka:Nord-Aurdal
Kviknen kirkko (Nord-Fron)

Kviknen kirkko () on Nord-Fronin kunnassa Norjassa sijaitseva puinen ristikirkko vuodelta 1764. ==Lähteet== ==Aiheesta muualla== Luokka:Norjan puukirkot Luokka:Nord-Fron
Kviknen kirkko

Kviknen kirkko voi tarkoittaa seuraavia Norjassa sijaitsevia kirkkoja: * Kviknen kirkko Nord-Fronin kunnassa * Kviknen kirkko Tynsetin kunnassa
Sødorpin kirkko

Sødorpin kirkko () on Nord-Fronin kunnassa Norjassa sijaitseva puinen ristikirkko vuodelta 1752. ==Kuvia== SØDORP kirke kyrkje (cruciform log church 1752) VINSTRA Norway (2024-09-27) INTERIOR (unlit) treskulpturer decorations wood carvings by Kristen Listad (1726-1802) chandelier kirkerommet benker pews nave galleri hovedinngang etc IMG 0.jpg|Kirkkosali SØDORP kirke kyrkje (cruciform log church 1752) VINSTRA Norway (2024-09-27) INTERIOR (unlit) treskulpturer wood carvings by Kristen Listad (1726-1802) korbue lektorium choir screen Frederik 5 monogram alter altar etc IMG 0727.jpg|Alttari ==Lähteet== ==Aiheesta muualla== Luokka:Norjan puukirkot Luokka:Nord-Fron
Skåbun kirkko

Skåbun kirkko () on Nord-Fronin kunnassa Norjassa sijaitseva puinen ristikirkko vuodelta 1927. ==Lähteet== ==Aiheesta muualla== Luokka:Norjan puukirkot Luokka:Nord-Fron
Sødorpin kappeli

Sødorpin kappeli () on Nord-Fronin kunnassa Norjassa sijaitseva puinen pitkäkirkko vuodelta 1929. ==Lähteet== ==Aiheesta muualla== Luokka:Norjan puukirkot Luokka:Nord-Fron
Klintehamn

Klintehamn on taajama Gotlannin kunnassa Gotlannin läänissä samannimisessä historiallisessa maakunnassa Ruotsissa. Taajamassa oli 1 541 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Gotlanti
Vibble

Vibble on taajama Gotlannin kunnassa Gotlannin läänissä samannimisessä historiallisessa maakunnassa Ruotsissa. Taajamassa oli 1 810 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Gotlanti
Romakloster

Romakloster on taajama Gotlannin kunnassa Gotlannin läänissä samannimisessä historiallisessa maakunnassa Ruotsissa. Taajamassa oli 1 374 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Gotlanti
Burgsvik

Burgsvik on taajama Gotlannin kunnassa Gotlannin läänissä samannimisessä historiallisessa maakunnassa Ruotsissa. Taajamassa oli 344 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Gotlanti
Väskinde

Väskinde on taajama Gotlannin kunnassa Gotlannin läänissä samannimisessä historiallisessa maakunnassa Ruotsissa. Taajamassa oli 347 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Gotlanti
Stånga

Stånga on taajama Gotlannin kunnassa Gotlannin läänissä samannimisessä historiallisessa maakunnassa Ruotsissa. Taajamassa oli 332 asukasta vuonna 2021. Stångassa järjestetään vuosittain Stångaspelen-nimiset urheilukisat, jossa kilpaillaan perinteisissä gotlannilaisissa lajeissa. ==Lähteet== ==Aiheesta muualla== Luokka:Ruotsin taajamat Luokka:Gotlanti
Nekrothíki

Nekrothíki (, myös Nekrothíkes, Νεκροθήκες) on pieni Kreikan saari, joka kuuluu Dodekanesian saariryhmään ja sijaitsee Psérimoksen saaren länsipuolella sen ja Kálymnoksen saaren välissä, pohjoiseen Plátin saaresta. Saaren pinta- ala on noin 0,01 neliökilometriä ja se on asumaton. Hallinnollisesti Nekrothíki kuuluu Kálymnoksen kuntaan, Kálymnoksen alueyksikköön ja Etelä- Egean saarten alueeseen. == Lähteet == Luokka:Dodekanesia Luokka:Kálymnos
Nípouri

Nípouri (, myös Nipoúri, Νιπούρι, Níppouri, Νίππουρη) on pieni Kreikan saari, joka kuuluu Dodekanesian saariryhmään ja sijaitsee Chálkin saaren kaakkoispuolella sen ja Ródoksen saaren välissä. Saaren pinta-ala on noin 0,024 neliökilometriä ja se on asumaton. Hallinnollisesti Nípouri kuuluu Chálkin kuntaan, Ródoksen alueyksikköön ja Etelä-Egean saarten alueeseen. == Lähteet == Luokka:Chálki Luokka:Dodekanesia
Nisí (Kárpathos)

Nisí () on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren länsirannikolla Mesochórin kylän edustalla. Saaren pinta-ala on noin 0,005 neliökilometriä ja se on asumaton. Hallinnollisesti Nisí, suomeksi yksinkertaisesti ”Saari”, kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Se luetaan osaksi Mesochórin kyläyhdyskuntaa. == Lähteet == Luokka:Dodekanesia Luokka:Kárpathos
Nisí

Nisí (, ”Saari”) voi viitata seuraaviin: * Nisí, saari Dodekanesian saariryhmässä Kreikassa lähellä Kárpathosta * Nisí Ioannínon, kylä ja saari Ioánninan kunnassa Epeiroksen alueella Kreikassa * Léon eli Nisí, saari Soúdanlahdessa Kreikassa Kreetan rannikon edustalla * Saari (To Nisí), kreikkalainen televisiosarja
Nisierós

Nisierós ( tai Νισιερός, myös Nísaros, Νήσαρος) eli Nisáki (Νησάκι) on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren etelärannikon edustalla. Saaren pinta-ala on noin 0,004 neliökilometriä ja se on asumaton. Hallinnollisesti Nisierós kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Se luetaan osaksi Menetésin kyläyhdyskuntaa. == Lähteet == Luokka:Dodekanesia Luokka:Kárpathos
Páno Prasoúa

Páno Prasoúa (, myös Páno Prasoúda, Πάνω Πρασούδα, Áno Prasoúda, Άνω Πρασούδα) on pieni Kreikan saari, joka kuuluu Dodekanesian saariryhmään ja sijaitsee Chálkin saaren itäpuolella sen ja Alimián saaren välissä, etelään Ágios Theódoroksen saaresta. Saaren pinta-ala on noin 0,067 neliökilometriä ja se on asumaton. Hallinnollisesti Páno Prasoúa kuuluu Chálkin kuntaan, Ródoksen alueyksikköön ja Etelä-Egean saarten alueeseen. == Lähteet == Luokka:Chálki Luokka:Dodekanesia
Paximáda (Ródos)

Paximáda () eli Prasimáda (Πρασιμάδα) eli Tetrápoli (Τετράπολη, ) on pieni Kreikan saari, joka kuuluu Dodekanesian saariryhmään ja sijaitsee Lárdoksenlahdessa Ródoksen saaren itäpuolella Kiotárin ja Péfkoin kylien edustalla. Saaren pinta-ala on noin 0,004 neliökilometriä ja se on asumaton. Hallinnollisesti Paximáda kuuluu Ródoksen kuntaan, Ródoksen alueyksikköön ja Etelä-Egean saarten alueeseen. == Lähteet == == Aiheesta muualla == Luokka:Dodekanesia Luokka:Ródos
Ampiainen (täsmennyssivu)

Ampiainen voi tarkoittaa seuraavia asioita: *ampiaiset (Vespidae), myrkkypistiäisiin (Aculeata) kuuluva hyönteisheimo *Ampiainen, sarjakuvahahmo *Ampiainen, suomalainen pilalehti *Ampiainen, vodkasta, banaanilikööristä ja inkiväärioluesta valmistettu drinkki.
Pärk

pienoiskuva|Pärkin peluuta Stångassa vuonna 2006. Pärk on perinteinen pallopeli Ruotsin Gotlannissa, jonne se on alun perin keskiajalla tuotu Pohjois-Ranskasta. Tennis on kehittynyt samasta lajista. Pärkistä on olemassa kaksi versiota, bakpärk ja frampärk, joista seuraavassa esitetään yksinkertaisemman bakpärkin säännöt. ==Säännöt== Pelivälineenä toimii lampaannahalla päällystetty villalankakerä, jonka halkaisija on yhdeksän senttimetriä ja paino 140 grammaa. Pelikenttä on 30 metriä leveä ja 75 metriä pitkä, ja siinä on 2,1 metriä kertaa 0,7 metriä kokoinen tikuista tehty ruutu, jonka takaa alkaa sisäjoukkueen alue. Joukkueita on kaksi, jotka vuorottelevat sisä- ja ulkovuorossa. Kummassakin joukkueessa on yleensä seitsemän pelaajaa. Peli alkaa ulkojoukkueen pelaajan antamalla syötöllä (hugg) oman joukkueensa alueen rajalta (ståitu), joka sijaitsee 10,1 metriä sisäjoukkueen alueen rajasta. Syötön on osuttava ruutuun, minkä jälkeen ruudun lähellä pelaavan sisäjoukkueen pelaajan (pärkkarlen) tulee torjua pallo takaisin ulkojoukkueen alueelle, ja ulkojoukkueen jälleen palauttaa pallo enintään yhden pompun kautta sisäjoukkueen alueelle. Tätä vaihetta kutsutaan nimellä väddringen. Mikäli pallo putoaa toisen kerran maahan ulkojoukkueen puolella, siirtyy syöttövuoro seuraavalle joukkueen pelaajalle, jos taas joukkueiden välisellä alueella, siirtyy lisäksi syöttölinja (kaslinjen) paikalle, johon pallo putosi. Kun ulkojoukkueen kaikki pelaajat ovat syöttäneet, kun pallo putoaa toisen kerran maahan sisäjoukkueen alueella tai kun pärkkarlen epäonnistuu syötön palautuksessa, joukkueet vaihtavat puolia ja seuraa toinen erä (vunstumgangen). Se joukkue, joka näiden kahden erän aikana saa siirrettyä syöttölinjan lähemmäs sisäjoukkueen aluetta, saa kymmenen pistettä. Neljäkymmentä pistettä ensimmäisenä kerännyt voittaa pelin (lek), ja ottelun voittamiseen vaaditaan kahden pelin voittaminen. ==Lähteet== ==Aiheesta muualla== Luokka:Gotlanti Luokka:Ruotsin urheilu Luokka:Pallopelit
Pentánisa (Ródos)

Pentánisa (, myös Pentánisos, Πεντάνησος) on pieni Kreikan saari, joka kuuluu Dodekanesian saariryhmään ja sijaitsee Ágios Nikólaoksen lahden suulla Ródoksen saaren itärannikon edustalla. Saaren pinta-ala on noin 0,013 neliökilometriä ja se on asumaton. Hallinnollisesti Pentánisa kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Saaren eteläpuolella sijaitsevat Pénte Vráchoin saaret. == Lähteet == Luokka:Dodekanesia Luokka:Ródos
Pénte Vráchoi

Pénte Vráchoi () on pienten Kreikan saarten ryhmä, joka kuuluu Dodekanesian saariryhmään ja jonka saaret sijaitsevat Ródoksen saaren itärannikon Líndoksen niemen eli Gkínan niemen (Ákra Líndos/Gkína) edustalla. Saaret ovat asumattomia. Hallinnollisesti Pénte Vráchoin saaret kuuluvat Ródoksen kuntaan, Ródoksen alueyksikköön ja Etelä-Egean saarten alueeseen. Ryhmän pohjoispuolella sijaitsee Pentánisan saari. == Saaret == Ryhmän suurimmat saaret ovat: Nimi Sijainti Pinta-ala (km²) (n.) 1 ? 0,016 2 ? 0,006 3 ? 0,0003 == Lähteet == Luokka:Dodekanesia Luokka:Ródos
Piláfi (Pátmos)

Piláfi () eli Ái Louká (Άη Λουκά, myös Áis Loukás, Άης Λουκάς) eli Agíou Foká (Αγίου Φωκά) on pieni Kreikan saari, joka kuuluu Dodekanesian saariryhmään ja sijaitsee Pátmoksen saaren itärannikon Loukákian rannan edustalla. Saaren pinta-ala on noin 0,003 neliökilometriä ja se on asumaton. Hallinnollisesti Piláfi kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen. == Lähteet == Luokka:Dodekanesia Luokka:Pátmos
Piláfi

Piláfi () voi viitata seuraaviin saariin Kreikassa: * Piláfi, saari Dodekanesian saariryhmässä lähellä Leipsoíta * Piláfi, saari Dodekanesian saariryhmässä lähellä Pátmosta
Pítta

Pítta (, myös Píta, Πίτα) eli Gárgari (Γάργαρη) on pieni Kreikan saari, joka kuuluu Dodekanesian saariryhmään ja sijaitsee Kálymnoksen saaren koillispuolella pohjoiseen Kalólimnoksen saaresta. Saaren pinta-ala on noin 0,024 neliökilometriä ja se on asumaton. Hallinnollisesti Pítta kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen. == Lähteet == Luokka:Dodekanesia Luokka:Kálymnos
Zachary L'Heureux

Zachary L'Heureux (s. 15. toukokuuta 2003 Montreal, Quebec, Kanada) on kanadalainen jääkiekkoilija. Hänen pelipaikkansa on vasen laitahyökkääjä ja hän laukoo vasemmalta. L'Heureux edustaa NHL-joukkue Nashville Predatorsia. Ennen NHL-uraansa L'Heureux pelasi QMJHL-juniorisarjassa Moncton Wildcatsin ja Halifax Mooseheadsin joukkueissa. Nashville Predators varasi hänet ensimmäisellä kierroksella 27. varausvuorolla vuoden 2021 NHL:n varaustilaisuudessa. L'Heureux on pelannut neljä NHL:n runkosarjan ottelua. Näissä otteluissa hän on syöttänyt yhden maalin. Uran tilastot päivitetty 31. lokakuuta 2024. == Lähteet == Luokka:Kanadalaiset jääkiekkoilijat Luokka:Nashville Predatorsin pelaajat Luokka:Nashville Predatorsin varaamat pelaajat Luokka:Vuonna 2003 syntyneet Luokka:Elävät henkilöt
National Baptist Convention, USA

National Baptist Convention, USA (lyh. NBCUSA) on yhdysvaltalainen baptistinen kirkkokunta. NBCUSA on vanhin ja suurin useista kansallisista baptistikonventeista ja se toimii pääasiassa afroamerikkalaisen väestön keskuudessa. NBCUSA on Yhdysvaltain suurin musta kirkkokunta. Kirkkokuntaan ilmoitettiin 2000-luvun alussa kuuluvan noin 7,5 miljoonaa jäsentä ja 30 000 seurakuntaa. NBCUSA muodostettiin vuonna 1895 kolmen baptistjärjestön: National Baptist Convention of American, National Baptist Education Conventionin ja Baptist Foreign Mission Conventionin, yhdistyessä. Vuonna 1915 kysymys julkaisutoiminnan itsenäisyydestä johti jakautumiseen itsenäisyyttä puoltavien ja vastustavien ryhmien välillä. Järjestö nimesi itsensä tuolloin uudelleen nimellä National Baptist Convention, USA. NBCUSA kuuluu jäsenyhteisönä National Council of Churches-järjestöön. == Kannatusalueet == NBCUSA:n suhteellisesti vahvimpia kannatusalueita osavaltioittain ovat Washington DC, Alabama, Mississippi, Georgia ja Louisiana. Yksittäisistä kaupungeista vahvimpia ovat Natchez, Greenville, El Dorado, Meridian ja Pine Bluff. == Lähteet == Luokka:Baptismi Yhdysvalloissa Luokka:Kristinusko Tennesseessä
Fats Sadi

Fats Sadi (alun perin Sadi Pol Lallemand; 23. lokakuuta 1927 Andenne – 20. helmikuuta 2009) oli belgialainen jazzmusiikin lyömäsoittaja. Hän tuli tunnetuksi vibrafonistina.Jordi Pujol, Fats Sadi Albums Blue Sounds, viitattu 31.10.2024 Fats Sadi aloitti 10-vuotiaana ksylofonin soittamisen sirkuksissa ja musiikkisaleissa. Hän kiinnostui varhaisessa teini-iässä Louis Armstrongin musiikista ja siirtyi vibrafoniin kuultuaan Lionel Hamptonia. Hamptonin lisäksi Fats Sadi omaksui vaikutteita Milt Jacksonilta. Hän muutti Pariisiin vuonna 1951 ja työskenteli siellä yhdentoista vuoden ajan. Ensimmäiset levytyksensä Fats Sadi teki Bobby Jasparin kanssa. Kokoonpanon johtajana hän teki ensimmäisen äänityksensä toukokuussa 1954.Fats Sadi: 'A Retrospective: 1953-1961' JazzWax 18.4.2023, viitattu 31.10.2024 1950-luvun loppupuolella ja 1960-luvun alkupuolella Fats Sadi soitti ja levytti Saksassa ja Belgiassa. Vuonna 1959 hän levytti trumpetisti Jimmy Deucharin kanssa. Fats Sadi liittyi vuoden 1962 lopussa Kenny Clarke/Francy Boland Big Bandiin. Hän kuului vuosien ajan myös Etienne Verschuerenin jazzorkesteriin. Fats Sadin muita yhteistyökumppaneita olivat Henri Renaud, Django Reinhardt, Sahib Shihab, Silvio Francesco, Tony Bauwens, Lucky Thompson ja Stan Getz. Fats Sadille myönnettiin vuonna 1996 Django d’Or. Kahden belgialaisen radioaseman järjestämässä kyselyssä hänet äänestettiin Vuoden eurooppalaiseksi vibrafonistiksi 1998. == Lähteet == Luokka:Belgialaiset jazzmuusikot Luokka:Vibrafonistit Luokka:Vuonna 1927 syntyneet Luokka:Vuonna 2009 kuolleet
National Baptist Convention of America

National Baptist Convention of America International (lyh. NBCA) on yhdysvaltalainen baptistinen afroamerikkalainen kirkkokunta. Järjestö perustettiin vuonna 1895 kolmen baptistijärjestön yhdistyessä. Vuonna 1915 tapahtuneen hajaannuksen myötä järjestö jakautui NBCA:han ja NBCUSA:aan. NBCA on kirkkokuntana lähellä eteläisen baptistikonvention konservatiivista teologiaa. == Kannatusalueet == NBCA:n suhteellisesti vahvimpia kannatusalueita osavaltioittain ovat Louisiana, Alabama, Texas, Maryland ja Tennessee. Yksittäisistä kaupungeista vahvimpia ovat Shreveport, Roanoke Rapids, Vernon, Arcadia ja Henderson. == Lähteet == Luokka:Baptismi Yhdysvalloissa Luokka:Kristinusko Kentuckyssa
Jimmy Deuchar

Jimmy Deuchar (26. kesäkuuta 1930 Dundee – 9. syyskuuta 1993) oli brittiläinen bebopia soittanut trumpetisti.Ron Wynn, Jimmy Deuchar AllMusic, viitattu 1.11.2024 Deuchar palveli kuninkaallisissa ilmavoimissa ja soitti Lontoon Club Elevenillä ennen liittymistään John Dankworthin Seven-kokoonpanoon vuonna 1950. 1950-luvun loppupuolella Deuchar muutti Saksaan, jossa hän liittyi Kurt Edelhagenin yhtyeeseen. Hän teki monesti yhteistyötä Ronnie Scottin kanssa ja soitti Tubby Hayesin kvartetissa sekä Kenny Clarke/Francy Boland Big Bandissa. Deucharin muihin yhteistyökumppaneihin kuuluivat Oscar Rabin, Lionel Hampton, Tony Crombie ja Jack Parnell. Deuchar keskittyi 1960–1970-luvuilla enimmäkseen työskentelyyn sovittajana. Vuonna 1979 hän kuitenkin julkaisi yhden albumin oman kokoonpanonsa johtajana. == Lähteet == Luokka:Brittiläiset jazzmuusikot Luokka:Brittiläiset trumpetistit Luokka:Jazztrumpetistit Luokka:Bebopmuusikot Luokka:Vuonna 1930 syntyneet Luokka:Vuonna 1993 kuolleet
Varpa

Varpa on petankkia muistuttava gotlantilainen perinteinen urheilulaji, jota pelataan myös muualla Ruotsissa sekä jonkin verran Itä-Euroopassa. Pelissä yritetään heittää litteää, toiselta puolelta hieman kuperaa kiekkoa maassa olevan tikun päälle tai sen lähelle. Kiekko on yleensä kiveä tai alumiinia ja painaa noin 0,8–4 kilogrammaa – painoa ei ole rajoitettu. Heittoetäisyys on miehillä 20 metriä ja naisilla sekä nuorilla 15 metriä. Lähimmäksi osunut saa pisteen, ja 12 pistettä kerännyt voittaa erän. Ottelun voittamiseen vaaditaan kaksi erävoittoa. Peliä voi pelata myös niin, että jokainen heittää kaksitoista kertaa, ja heittojen yhteisetäisyys maalitikusta ratkaisee voittajan. "Varpa" on aikaisemmin ollut ruotsin kielessä heittämistä tarkoittava verbi. Islannin kielessä verbi on edelleen käytössä (vrt. Ríkisútvarpið). ==Katso myös== * Pärk ==Lähteet== ==Aiheesta muualla== Luokka:Ruotsin urheilu Luokka:Gotlanti
National Association of Free Will Baptists

National Association of Free Will Baptists (lyh. NAFWBC) on yhdysvaltalainen baptistinen kirkkokunta, joka edusta arminiolaista baptismia. Kirkkokunnan teologiassa korostuu vapaa tahto, vapaa armo ja vapaa pelastus joka eroaa useiden baptistien kalvinistisesta ennaltamääräämisopista. Kirkkokunta on perustettu vuonna 1935. Ensimmäiset vapaan tahdon baptistiryhmät järjestäytyivät 1700-luvulla Pohjois-Carolinassa. Liike levisi evankelistojen ja saarnaajien työn kautta keskilänteen. Eteläinen haara, eli Randall-liike, ja pohjoinen haara, eli Palmer-liike, alkoivat ilman yhteyttä toisiinsa. Pohjoinen haara yhdistyi vuonna 1911 Pohjoiseen baptistikonventioon. Eteläinen haara muodosti konferensseja. Vuonna 1935 pohjoisen ja etelän ryhmien edustajat kokoontuivat Nashvillessa ja perustettiin Vapaan tahdon baptistien kansallinen yhdistys. == Kannatusalueet == NAFWBC:n suhteellisesti vahvimpia kannatusalueita osavaltioittain ovat Oklahoma, Arkansas, Länsi-Virginia, Kentucky ja Tennessee. Yksittäisistä kaupungeista vahvimpia ovat Mount Gay- Shamrock, Russellville, Ada, Greeneville ja Big Stone Gap. == Lähteet == == Aiheesta muualla == * Kirkkokunnan verkkosivusto Luokka:Baptismi Yhdysvalloissa Luokka:Kristinusko Tennesseessä
Guilherme Morais

Guilherme Morais (s. 2. maaliskuuta 1996) on portugalilainen ammattilaisjalkapalloilija, joka pelaa keskikenttäpelaajana Veikkausliigan FC Hakassa. Ennen Hakaa Morais pelasi kaksi kautta Portugalin toiseksi korkeimmalla sarjatasolla SC União Torreense -joukkueessa. Keväällä 2024 Hakan pelaajat äänestivät hänet kapteeniksi. == Lähteet == Luokka:Portugalilaiset jalkapalloilijat Luokka:Vuonna 1996 syntyneet Luokka:Elävät henkilöt
Varala

Varala tarkoittaa muun muassa seuraavia: * Varalan urheiluopisto * Varalan liikuntamuseo * Varala Maraton, myös Tampere Maraton * Varala, kylä Kangasalla ==Katso myös== * Värälä, kylä Elimäellä
Oskar Ekman

Frans Oskar Ekman (26. helmikuuta 1870 Helsinki – 12. lokakuuta 1944 Helsinki) oli suomalainen liikunnanopettaja, toimittaja ja palotoimen virkamies. ==Henkilöhistoria== Ekmanin vanhemmat olivat Gustaf Adolf Ekman ja Edla Kjellin ja kasvatusäiti opettaja Fredrika Böök. Hänen puolisonsa vuodesta 1895 oli Josefina Matilda (Ina) Qvist. Ekman tuli ylioppilaaksi 1891 ja suoritti sairasvoimistelun tutkinnon 1892. Palotoimeen hän perehtyi Berliinissä 1901 ja Ruotsissa 1910 ja 1914. Hän oli uinnin opettaja 1887–1898 ja voimistelunopettaja Nya svenska läroverket ja Läroverket för gossar och flickor -kouluissa Helsingissä 1892–1913. Helsingin kaupungin alipalomestari Ekman oli 1898–1913 ja Suomen kaupunkien yleisen paloapuyhtiön asiamies vuodesta 1913. Helsingin raastuvanoikeuden ylimääräinen neuvosmies hän oli vuodesta 1920, Suomen yleisen palokuntaliiton ja sen apurahaston puheenjohtaja vuodesta 1910 sekä Brandluren-Palotorvi-lehden toimittaja 1898–1918. Hän julkaisi ja toimitti lisäksi useita kirjoja ja kirjasia varsinkin palotoimesta. (ei-vapaa) ==Julkaisuja== * Simkonsten och dess inöfvande på egen hand, Helsinki: Beijer, 1890 (43 s.), suom. 1891 * Litet om simkonsten, Helsinki: 1903 (17 s.), eripainos: Svenska folkskolans vänners kalender * Helsingfors F. B. K:s lefnadsöden under perioden 1864–1904: enligt bestyrelsens uppdrag skildrade, Frans Oskar Ekman ja K. V. Puuska, Helsinki, 1904, Helsingfors Frivilliga Brandkår (46 s.), suom. 1904 * Brandväsendet och dess utveckling i Helsingfors från äldsta tider till våra dagar, Helsinki; 1905 (114 s.) * Palotorvi = Brandluren, vuosittain kootut vuosikerrat 1908–1916, toim. Oskar Ekman, Helsinki: Frenckellska tryckeri-aktiebolaget, 1908–1916 * Om grundandet af frivilliga brandkårer: en vägledning för brandkårsmän och andra, hvilka intressera sig för eldfarans bekämpande, Helsinki: Brandkårsförbundet i Finland, 1909, (35 s.) eripainos: Palotorvi 1909, vsk. 12, nro 4-7, suom. 1909 * Paloruiskun rakenne, Helsinki: Suomen yleinen palokuntaliitto, 1912 (28 s.) * Hakatikapuuharjoitukset sanoin ja kuvin, Helsinki: Suomen yleinen palokuntaliitto, 1913 (11 s.) * Mitä opettavat meille tarkastuskertomukset?, Helsinki: Suomen yleinen palokuntaliitto, 1915 (39 s.) * Boken om elden: några vinkar och råd nyttiga för ung och gammal: enligt uppdrag sammanställda, Helsinki: Söderström, 1917 (58 s.), suom. 1917 * Den frivilliga brandkårsrörelsen i Finland 100 år: 1838–1938. 1, toim. Oskar Ekman, Helsinki: Allmänna brandkårsförbundet i Finland, 1938 (170 s.), suom. 1938 * Den frivilliga brandkårsrörelsen i Finland 100 år: 1838–1938. 2 (Brandkårernas insända uppgifter om sina levnadsöden), toim. Oskar Ekman, Helsinki: Allmänna brandkårsförbundet i Finland, 1938 (339 s.), suom. 1938 * Brandkårsmannens uppslagsbok : en alfabetiskt ordnad samling anvisningar och utläggningar, toim. Oskar Ekman, Helsinki: Allmänna brandkårsförbundet i Finland, 1947 == Lähteet == Luokka:Suomalaiset opettajat Luokka:Suomalaiset toimittajat Luokka:Suomalaiset tietokirjailijat Luokka:Suomen suuriruhtinaskunnan virkamiehet Luokka:Vuonna 1870 syntyneet Luokka:Vuonna 1944 kuolleet
Mees Hilgers

Mees Victor Joseph Hilgers (s. 13. toukokuuta 2001 Amersfoort) on indonesialais-alankomaalainen jalkapalloilija, pelipaikaltaan keskuspuolustaja. Hän edustaa Alankomaiden Eredivisiessä pelaavaa FC Twenteä ja Indonesian jalkapallomaajoukkuetta. Hilgers on FC Twenten kasvatti ja pelannut seurassa koko uransa. Hilgers pelasi nuorempana myös Alankomaiden alle 21-vuotiaiden maajoukkueessa, mutta syyskuussa 2024 hän hankki Indonesian kansalaisuuden ja debytoi Indonesian maajoukkueessa lokakuussa 2024. == Seurajoukkueura == Hilgers aloitti uransa Sparta Nijkerkissä. Hän siirtyi vuonna 2011 FC Twenten junioriakatemiaan. Hilgers oli 19-vuotias, kun hän pelasi kaudella 2020–2021 ensimmäisen ammattilaisottelunsa. Twente voitti 5. joulukuuta 2020 käydyn ottelun Ajaxia vastaan 2–1. Hän pelasi kauden aikana myös kahdessa muussa liigaottelussa. Hilgers teki ensimmäisen maalinsa Twenten paidassa Eredivisien ottelussa Heracles Almeloa vastaan marraskuussa 2021. Hilgers teki kaudella 2021–2022 läpimurtonsa Eredivisiessä pelaten 24 ottelussa. Hän pelasi myös kolmessa Alankomaiden cupin ottelussa. Hilgers teki toisen Eredivisie -maalinsa FC Volendamia vastaan helmikuussa 2023 Twenten voittaessa ottelun 3–0. Hän pelasi kaudella 2022–2023 yhteensä 30 ottelua Eredivisiessä. Twente sijoittui liigassa sijalle 5. Heinäkuussa 2023 Hilgers pidensi sopimustaan kesään 2026 asti. Hilgers pelasi kaudella 2023–2024 yhteensä 33 ottelua, joista 28 kuului Eredivisieen ja viisi Konferenssiliigan karsintoihin. Marraskuun 2024 alkuun mennessä Hilgers on pelannut Eredivisien kaudella 2024–2025 yhdeksän ottelua, joissa hän on onnistunut kerran maalinteossa. Eurooppa-liigassa hän on pelannut kolme alkusarjaottelua. == Maajoukkueura == Hilgers pelasi Alankomaiden alle 21-vuotiaiden maajoukkueessa yhden ystävyysottelun Belgiaa vastaan syyskuussa 2022. Hän debytoi kuitenkin Indonesian maajoukkueelle lokakuussa 2024 MM-karsintaotteluissa Bahrainia ja Kiinaa vastaan. == Yksityiselämä == Hilgersin äiti on indonesialainen, ja Hilgers sai Indonesian kansalaisuuden äitinsä kautta syyskuussa 2024. == Lähteet == Luokka:Indonesialaiset jalkapalloilijat Luokka:Alankomaalaiset jalkapalloilijat Luokka:Vuonna 2001 syntyneet Luokka:Elävät henkilöt